Борис Младенов-Young
Достигнах пенсията, остарях…

chitanka.info

Достигнах пенсията, остарях.

Приключих с лекарската кариера,

а все ги виждам, сякаш беше вчера —

не избледнява споменът за тях.

Дечица чисти, без вина, без грях,

с очи, в които се чете химера,

че брод през болестта им ще намеря

и пак ще има песни, волен смях!…

Не го съзнават, че се борят с враг,

като джуджета с мощни великани

и само някои от тях — избрани,

ще стигнат до спасителния бряг.

И днес от тази вяра и надежда

духът с оптимизъм се зарежда.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.